19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 18 της 30 Δεκ. 1969/14 Ιαν. 1970 (ΦΕΚ Α΄  5) Περί προσόντων απογραφής ναυτικών και ενιαίου τύπου Φυλλαδίου Ναυτικού. Έχοντες υπ’ όψιν: α)Το άρθρ. 1 παρ. 2 του Α.Ν. 373/1968 «περί απογραφής και εκπαιδεύσεως εν τω εμπορικώ ναυτικώ κλπ.» (ΦΕΚ 79 Α΄/1968). β)Την υπ’ αριθ. 16/1968 γνωμοδότησιν του Συμβουλίου Εμπορικού Ναυτικού. γ)Την υπ’ αριθ.1019/1969 γνώμην του Συμβουλίου Επικρατείας, απεφασίσαμεν και διατάσσομεν: Προσόντα απογραφής Άρθρ.1.-(Κατηργήθη δια του άρθρ. 3 Π.Δ. 266/1974, κατωτ. αριθ. 22, η ισχύς του οποίου ήρξατο από 3 Απρ. 1974). Δικαιολογητικά Απογραφής Άρθρ.2.-Προς διαπίστωσιν των υπό του προηγουμένου άρθρου καθοριζομένων προσόντων απογραφής, ο προτιθέμενος να απογραφή ως ναυτικός δέον όπως, δι’ αιτήσεώς του, υποβάλη είτε απ’ ευθείας εις την απογράφουσαν Υπηρεσίαν ή Λιμενικήν Αρχήν είτε μέσω ετέρας Αρχής τα κάτωθι δικαιολογητικά: α)Πιστοποιητικόν υγειονομικής εξετάσεως εκδιδόμενον κατά τας περί υγειονομικής εξετάσεως των απογραφομένων ναυτικών διατάξεις, μετά φωτογραφίας του εξετασθέντος, εξ ου να προκύπτη ότι ούτος είναι υγιής και ικανός δια το ναυτικόν επάγγελμα εν γένει ή πιστοποιητικόν της Ανωτάτης Ναυτικής Υγειονομικής Επιτροπής δια τους κατ’ ένστασιν απογραφομένους. β)Πιστοποιητικόν της οικείας Εισαγγελικής Αρχής περί ανυπαρξίας Δελτίου Ποινικού Μητρώου. Εις ην περίπτωσιν εκ του προσκομιζομένου πιστοποιητικού προκύπτει η ύπαρξις καταδικαστικού δελτίου, η απογράφουσα Υπηρεσία ή Λιμενική Αρχή, αιτείται παρά της αρμοδίας Εισαγγελικής Αρχής πλήρες αντίγραφον ποινικού μητρώου του υποψηφίου προς απογραφήν. γ)Υπεύθυνον δήλωσιν περί της στρατολογικής αυτού καταστάσεως, συντασσομένην κατά το άρθρ. 1 του Ν.Δ. 105/1969 «περί ατομικής ευθύνης του δηλούντος ή βεβαιούντος» (ΦΕΚ 28 Α΄). δ)Πιστοποιητικόν νομιμοφροσύνης εκδιδόμενον υπό της αρμοδίας Αστυνομικής Αρχής και αποστελλόμενον, αιτήσει του ενδιαφερομένου, απ’ ευθείας παρ’ αυτής προς την απογράφουσαν Υπηρεσίαν ή Αρχήν. Εφ’ όσον η απογραφή αιτείται κατ’ εφαρμογήν ειδικών διατάξεων, δια τους υπηρετήσαντες προγενεστέρως εις το Εμπορικόν Ναυτικόν, αιτείται παρά της απογραφούσης Υπηρεσίας ή Αρχής και σχετική υπηρεσιακή βεβαίωσις της αρμοδίας Διευθύνσεως του Υπουργείου Εμπορικής Ναυτιλίας. Η επί της καταλληλότητος προς απογραφήν κρίσις γίνεται κατ’ αρχήν παρά της απογραφούσης Υπηρεσίας ή Λιμενικής Αρχής και εν περιπτώσει οιασδήποτε αμφιβολίας παρά του Υπουργείου Εμπορικής Ναυτιλίας. ε)Έγγραφον συγκατάθεσιν του ασκούντος την πατρικήν εξουσίαν ή επιτροπείαν εάν δεν έχη συμπληρώσει ημερολογιακώς το 18ον έτος της ηλικίας του. ς)Η εγγραφή εις τα Μητρώα Αρρένων ή το Δημοτολόγιον εξακριβούται εκ της Αστυνομικής ταυτότητος του υποψηφίου, συντασσομένου δελτίου στοιχείων ταυτότητος, κατά το άρθρ. 10 του Ν.Δ. 127/69 «περί αποδεικτικής ισχύος των αστυνομικών ταυτοτήτων» (ΦΕΚ 29 Α΄) ως αντικατεστάθη υπό του άρθρου μόνου του Ν.Δ. 153/69 (ΦΕΚ 58 Α΄), όπερ προσαρτάται εις τα λοιπά δικαιολογητικά απογραφής. Επί τούτου επικολλάται φωτογραφία του υποψηφίου επικυρουμένη δια την ταυτοπροσωπίαν υπό του συντάσσοντος το δελτίον. Εάν λόγω μη αυτοπροσώπου προσελεύσεως του υποψηφίου ναυτικού ή άλλης ευλόγου αιτίας δεν καθίσταται δυνατή η σύνταξις δελτίου στοιχείων ταυτότητος γίνεται δεκτόν πιστοποιητικόν Δημοτικής ή Κοινοτικής Αρχής. Ειδικαί Διατάξεις Άρθρ.3.-1-3.(Κατηργήθησαν δια του άρθρ. 3 Π.Δ. 266/1974, κατωτ. αριθ. 22, η ισχύς του οποίου ήρξατο από 3 Απρ.1974). 4.Επιτρέπεται η απογραφή ναυτικών υπό περιορισμένην δυνατότητα ναυτολογήσεως μόνον εις ειδικότητας δι’ ας εκρίθησαν υγειονομικώς κατάλληλοι υπό της Ανωτάτης Ναυτικής Υγειονομικής Επιτροπής, κατά τα εκάστοτε, υπό των οικείων διατάξεων περί υγειονομικής εξετάσεως των απογραφομένων ναυτικών, οριζόμενα. Υπηρεσία διανυθείσα ή διανυομένη υπό ειδικότητα δι’ ην ο ναυτικός δεν εκρίθη υγειονομικώς κατάλληλος, δεν λαμβάνεται υπ’ όψιν δια την απόκτησιν οιουδήποτε αποδεικτικού ναυτικής ικανότητος, αναγνωριζομένη μόνον ως συντάξιμος. Τύπος Φυλλαδίου Ναυτικού και  αντιγράφου τούτου Άρθρ.4-1.Το ενιαίου τύπου Φυλλάδιον Ναυτικού: α)Είναι δερματόδετον και αποτελείται συνολικώς εκ σελίδων 116. Επί του εξωφύλλου, χρώματος βαθέος κυανού, εκτυπούται χρυσόχρουν σύμπλεγμα αγκύρας μετά τριαίνης, χιαστί και στέμμα ύπερθεν. Ύπερθεν του συμπλέγματος τούτου αναγράφεται, δια κεφαλαίων γραμμάτων του αυτού χρώματος, «ΒΑΣΙΛΕΙΟΝ ΤΗΣ ΕΛΛΑΔΟΣ-ΥΠΟΥΡΓΕΙΟΝ ΕΜΠΟΡΙΚΗΣ ΝΑ ΥΤΙΛΙΑΣ» κάτωθι δε τούτου «ΦΥ ΛΛΑΔΙΟΝ ΝΑ ΥΤΙΚΟΥ». (Αντί της σελ. 428,03) Σελ. .428,03(α) Τεύχος 531-Σελ.25 Απογραφή Ναυτικών 19.Ε.β.19 59 β)Αι σελίδες εκτυπούνται επί εγχρώμου δαπέδου χρώματος ανοικτού κυανού εξωτερικών διαστάσεων 0,157Χ0,105. Εφ’ εκάστης σελίδος, φερούσης εν ανοικτή αποχρώσει το εν τω εξωφύλλω σύμπλεγμα, αναγράφονται εντύπως ο αύξων αριθμός αυτής και δια σφραγίδος ο αριθμός μητρώου απογραφής και το διακριτικόν στοιχείον της απογραφικής περιφερείας. γ)Αι σελίδες του Φυλλαδίου Ναυτικού διατίθενται ως εξής: Σελίς 1:Δια την αναγραφήν του ονοματεπωνύμου του κατόχου. Σελίς 2:Δια την καταχώρισιν εις την Ελληνικήν εγγραφής ότι τούτο επέχει θέσιν εγγράφου ταυτότητος ναυτικού συμφώνως προς την Διεθνή Σύμβασιν 108 «περί εγγράφων ταυτότητος ναυτικών» κυρωθείσαν υπό της Ελλάδος δια του Νόμ. 4318/1963. Σελίς 3:Δια την καταχώρισιν της αυτής ως άνω εγγραφής εις την Αγγλικήν. Σελίς 4:Δια την αναγραφήν των ατομικών στοιχείων του κατόχου εις την Αγγλικήν. Σελίς 5:Δια την αναγραφήν των αυτών ως άνω στοιχείων εις την Ελληνικήν. Σελίδες 6-9:Δια την καταχώρισιν της εν γένει προ της απογραφής κτηθείσης παρά του απογραφέντος και αναγνωρισθείσης, κατά τα εκάστοτε ισχύοντα, θαλασσίας υπηρεσίας επί οιασδήποτε σημαίας εμπορικών πλοίων. Σελίδες 10-14:Δια την αναγραφήν των αποδεικτικών ναυτικής ικανότητος του κατόχου των περί αυτών ενδείξεων αποδιδομένων εις τε την Ελληνικήν και Αγγλικήν γλώσσαν. Σελίς 15:Δια την αναγραφήν του ονοματεπωνύμου, την επικόλλησιν της φωτογραφίας, σφραγιζομένης δι’ αναγλύφου σφραγίδος της εκδιδούσης το φυλλάδιον Υπηρεσίας ή Λιμενικής Αρχής, δια την επίθεσιν του δακτυλικού αποτυπώματος του δεξιού δείκτου και υπογραφήν του κατόχου. Αι σχετικαί ενδείξεις εκτυπούνται εις τε την Ελληνικήν και την Αγγλικήν γλώσσαν. Σελίς 16:Δια την αναγραφήν των φυσικών χαρακτηριστικών του κατόχου και της διευθύνσεως της μονίμου κατοικίας τούτου. Εις τας υπ’ αριθ.15-16 σελίδας συνδέεται ομοιότυπον απόκομμα τούτων όπερ, συμπληρούμενον και αποκοπτόμενον κατά την επίδοσιν του φυλλαδίου, υποβάλλεται εις την Υπηρεσίαν Ναυτικών Μητρώων. Σελίς 17:Δια την αναγραφήν των επισυμβάντων εις το ναυτικόν εργασιακών ατυχημάτων. Σελίς 18:Δια την αναγραφήν των απονεμηθεισών αυτώ διακριτικών αμοιβών. Σελίδες 19-24:Δια την αναγραφήν οδηγιών χρησίμων εις το ναυτικόν. Σελίδες 25-40:Δια την αναγραφήν παρατηρήσεων – θεωρήσεων ιδία παρά των υπηρεσιών ελέγχου διαβατηρίων και επίθεσιν σχετικών σφραγίδων, της 25ης σελίδος χρησιμοποιουμένης δια την καταχώρισιν εις τε την Ελληνικήν και Αγγλικήν γλώσσαν σχετικής ενδείξεως περί του προορισμού των ακολουθουσών σελίδων μέχρι της 40ης τοιαύτης. Σελ. 428,04(α) Τεύχος 531-Σελ.26 19.Ε.β.19 Απογραφή Ναυτικών 60 Σελίς 41:Ως επικεφαλίς των πράξεων ναυτολογήσεως και απολύσεως εις τε την Ελληνικήν και την Αγγλικήν γλώσσαν. Σελίδες 42-107:Δια την αναγραφήν των πράξεων ναυτολογήσεως και απολύσεως, εκάστης σελίδος χρησιμοποιουμένης δια την αναγραφήν μιας μόνον πράξεως ναυτολογήσεως και της αντιστοιχούσης εις την ναυτολόγησιν ταύτην απολύσεως, των σχετικών ενδείξεων εκτυπουμένων εις τε την Ελληνικήν και την Αγγλικήν γλώσσαν. Αι ανωτέρω μεταβολαί καταχωρίζονται υπό της Υπηρεσίας Ναυτικών Μητρώων, βάσει των απαιτουμένων κατά περίπτωσιν δικαιολογητικών, οσάκις δεν κατεχωρίσθησαν ή κατεχωρίσθησαν εσφαλμένως υπό των αρμοδίων Αρχών. Σελίδες 108-111:Δια την καταχώρισιν του είδους της ασθενείας ή του ατυχήματος, της διαρκείας τούτων και της καταβληθείσης αποζημιώσεως, εφ’ όσον βαρύνουν το πλοίον. Σελίδες 112-116:Παραμένουν κεναί. 2.Το αντίγραφον του φυλλαδίου ναυτικού είναι πανομοιότυπον του πρωτοτύπου, ως τούτο περιγράφεται ανωτέρω, με τας κάτωθι τροποποιήσεις. α)Επί του εξωφύλλου και κάτωθι του συμπλέγματος αγκύρας, τριαίνης και στέμματος αναγράφεται δια κεφαλαίων γραμμάτων η φράσις «ΑΝΤΙΓΡΑΦΟΝ ΦΥ ΛΛΑΔΙΟΥ ΝΑ ΥΤΙΚΟΥ». β)Επί της σελίδος 4 τίθεται εντύπως και καθ’ όλον το διαγώνιον μήκος αυτής η Αγγλική λέξις COPY δια κεφαλαίων γραμμάτων, εις δε την σελίδα 5 και κατά τον αυτόν τρόπον η λέξις ΑΝΤΙΓΡΑΦΟΝ. γ)Επί των σελίδων 6-7 καταχωρίζεται η εν γένει προ της απογραφής κτηθείσα παρά του αιτούντος την χορήγησιν αντιγράφου του ναυτικού του φυλλαδίου και αναγνωρισθείσα, κατά τα εκάστοτε ισχύοντα, θαλασσία υπηρεσία επί οιασδήποτε σημαίας εμπορικών πλοίων. δ)Αι σελίδες 8-9 προορίζονται δια την καταχώρισιν της θαλασσίας υπηρεσίας της κτηθείσης, παρά του αιτούντος την χορήγησιν αντιγράφου του ναυτικού φυλλαδίου, από της απογραφής του και εντεύθεν και μέχρι της ημερομηνίας της υποβολής της περί χορηγήσεως αντιγράφου του ναυτικού του φυλλαδίου αιτήσεως. ε)Εις τας σελίδας 108-111 μεταφέρονται αι βαρύνουσαι το πλοίον ασθένειαι ή ατυχήματα του ναυτικού, η διάρκεια τούτων και αι καταβληθείσαι αποζημιώσεις. Τύπος φυλλαδίου ναυτικού περιωρισμένης χρήσεως και αντιγράφου τούτου Άρθρ.5.-1.Το φυλλάδιον ναυτικού απογραφέντος υπό περιωρισμένην δυνατότητα ναυτολογήσεως, κατ’ εφαρμογήν της διατάξεως της παρ. 4 του άρθρ. 3 του παρόντος, είναι πανομοιότυπον με το φυλλάδιον ναυτικού ως τούτο περιγράφεται εις την παρ. 1 του άρθρ. 4 του παρόντος με τας εξής τροποποιήσεις : α)Επί του εξωφύλλου εκτυπούται, αντί του χρυσοχρόου, αργυρόχρουν σύμπλεγμα αγκύρας, τριαίνης και στέμματος, ύπερθεν του οποίου αναγράφεται δια κεφαλαίων γραμμάτων του αυτού χρώματος «ΒΑΣΙΛΕΙΟΝ ΤΗΣ ΕΛΛΑΔΟΣ – ΥΠΟΥΡΓΕΙΟΝ ΕΜΠΟΡΙΚΗΣ ΝΑ ΥΤΙΛΙΑΣ» κάτωθι δε τούτου «ΦΥ ΛΛΑΔΙΟΝ ΝΑ ΥΤΙΚΟΥ ΠΕΡΙΩΡΙΣΜΕΝΗΣ ΧΡΗΣΕΩΣ». β)Αι σελίδες εκτυπούνται επί εγχρώμου δαπέδου χρώματος υποκιτρίνου. γ)Εις τας σελίδας 4 και 5, ένθα τα ατομικά στοιχεία του κατόχου και μετά την ημερομηνίαν της γεννήσεως τούτου, τίθεται εντύπως εις την Αγγλικήν και την Ελληνικήν γλώσσαν αντιστοίχως η ένδειξις «κεκτημένος τα νόμιμα προσόντα απογράφεται σήμερον ως ναυτικός με την δυνατότητα ναυτολογήσεώς του ΜΟΝΟΝ εις τον κλάδον προσωπικού ΜΗΧΑΝΗΣ - ΓΕΝΙΚΩΝ ΥΠΗΡΕΣΙΩΝ - ΚΑΤΩΤΕΡΟΥ ΜΗΧΑΝΗΣ», διαγραφομένων παρά της εκδιδούσης το φυλλάδιον Υπηρεσίας ή Αρχής των μη ανταποκρινομένων προς την σχετικήν γνωμάτευσιν της Ανωτάτης Ναυτικής Υγειονομικής Επιτροπής ενδείξεων. 2.Το αντίγραφον του φυλλαδίου ναυτικού απογραφέντος υπό περιωρισμένην δυνατότητα ναυτολογήσεως είναι πανομοιότυπον του πρωτοτύπου, ως τούτο περιγράφεται ανωτέρω, με τας κάτωθι τροποποιήσεις: α)Επί του εξωφύλλου και κάτωθι του συμπλέγματος αγκύρας, τριαίνης και στέμματος αναγράφεται δια κεφαλαίων στοιχείων η φράσις ΑΝΤΙΓΡΑΦΟΝ ΦΥ ΛΛΑΔΙΟΥ ΝΑ ΥΤΙΚΟΥ ΠΕΡΙΩΡΙΣΜΕΝΗΣ ΧΡΗΣΕΩΣ. β)Επί της σελίδος 4 τίθεται εντύπως και καθ’ όλον το διαγώνιον μήκος αυτής η Αγγλική λέξις COPY δια κεφαλαίων γραμμάτων εις δε την σελίδα 5 και κατά τον αυτόν τρόπον η λέξις ΑΝΤΙΓΡΑΦΟΝ. γ)Επί των σελίδων 6-7 καταχωρίζεται η εν γένει προ της απογραφής κτηθείσα παρά του αιτούντος την χορήγησιν αντιγράφου του ναυτικού του φυλλαδίου και αναγνωρισθείσα, κατά τα εκάστοτε ισχύοντα, θαλασσία υπηρεσία επί οιασδήποτε σημαίας εμπορικών πλοίων. δ)Επί των σελίδων 8-9 καταχωρίζεται η θαλασσία υπηρεσία η κτηθείσα παρά του αιτούντος την χορήγησιν αντιγράφου του ναυτικού του φυλλαδίου, από της απογραφής του και εντεύθεν και μέχρι της υποβολής της περί χορηγήσεως αντιγράφου του ναυτικού του φυλλαδίου αιτήσεως. ε)Εις τας σελίδας 108-111 μεταφέρονται αι βαρύνουσαι το πλοίον ασθένειαι ή ατυχήματα του ναυτικού, η διάρκεια τούτων και αι καταβληθείσαι αποζημιώσεις. (Μετά την σελ. 428,04) Σελ. 428,05 Τεύχος 381-Σελ.23 Απογραφή Ναυτικών 19.Ε.β.19 61 Αντίγραφον Φυλλαδίων Άρθρ.6.-1.Επί απωλεία ή φθορά φυλλαδίου ναυτικού, καθιστώση δυσχερή την πιστοποίησιν ταυτότητος του κατόχου ή την εν τω φυλλαδίω αναγραφήν πράξεων ναυτολογήσεως και απολύσεως, εκδίδεται αντίγραφον φυλλαδίου ναυτικού, επί τη αιτήσει του ενδιαφερομένου και επί πληρωμή του εκάστοτε καθοριζομένου αντιτίμου. Εάν η απώλεια επήλθεν συνεπεία ναυτικού ατυχήματος, το αντίγραφον φυλλαδίου ναυτικού χορηγείται δωρεάν. Εν περιπτώσει φθοράς υποβάλλεται μετά της αιτήσεως και το φθαρέν φυλλάδιον το οποίον παραμένει εις τον φάκελλον απογραφής του ναυτικού. 2.Εν περιπτώσει απωλείας, η εν τη προηγουμένη παραγράφω αίτησις συνοδεύεται και δι’ ενόρκου βεβαιώσεως ενώπιον Λιμενικής Αρχής ή του αρμοδίου Τμηματάρχου της Υπηρεσίας Ναυτικών Μητρώων, εν τη ημεδαπή, εν δε τη αλλοδαπή ενώπιον του Ναυτιλιακού Ακολούθου ή εν ελλείψει τούτου ενώπιον της Προξενικής Αρχής, βεβαιούσης την απώλειαν και την αιτίαν αυτής. 3.Η Υπηρεσία Ναυτικών Μητρώων εν περιπτώσει υποβολής αυτή βεβαιώσεως περί απωλείας και προ της εκδόσεως του αντιγράφου, δικαιούται εν περιπτώσει αμφιβολίας τινός, να προβαίνει εις την, δια παντός προσφόρου αυτή μέσου και δι’ ενεργείας ενόρκου ανακρίσεως, εξακρίβωσιν του αληθούς του περιεχομένου της ενόρκου βεβαιώσεως. 4.Επί τη εκδόσει του αντιγράφου ενεργείται σχετική εγγραφή εις την μερίδα του ναυτικού. 5.Αι διατάξεις του παρόντος άρθρου εφαρμόζονται και επί απωλείας ή φθοράς φυλλαδίου ναυτικού περιορισμένης χρήσεως ή αντιγράφων φυλλαδίου. Αντικατάστασις φυλλαδίων και βιβλιαρίων ναυτικών Άρθρ.7.-1.Οι απογραφέντες και τας προϊσχυσάσας του Νόμ. 721/1948 διατάξεις και οι απογραφέντες κατά τας διατάξεις του Νόμ. 721/1948 ως «μαθητευόμενοι ναυτικοί» και «ναυτικοί» διατηρούν τα αντίστοιχα φυλλάδιά των ή βιβλιάρια. 2.Τα βιβλιάρια μαθητευομένων ναυτικών δύνανται οποτεδήποτε ν’ αντικατασταθώσιν, αιτήσει του ενδιαφερομένου, δια του καθιερουμένου δια του παρόντος ΦΥ ΛΛΑΔΙΟΥ ΝΑ ΥΤΙΚΟΥ ενιαίου τύπου, φέροντος τον αυτόν αριθμόν απογραφής ως και το αυτό χαρακτηριστικόν γράμμα της απογραφικής περιφερείας, του αντικαθιστωμένου βιβλιαρίου μαθητευομένου ναυτικού κατατιθεμένου εις την Αρχήν. 3.Τα κατά τας διατάξεις του Νόμ. 721/1948 εκδοθέντα φυλλάδια ναυτικού αντικαθίστανται εν περιπτώσει φθοράς ή απωλείας, δι’ αντιγράφου ΦΥ ΛΛΑΔΙΟΥ ΝΑ ΥΤΙΚΟΥ ενιαίου τύπου, διατηρουμένου του ισχύοντος χαρακτηριστικού γράμματος Ν. Τα προ της ισχύος του Νόμ. 721/1948 εκδοθέντα φυλλάδια ως και τα βιβλιάρια μαθητευομένων ναυτικών τα εκδοθέντα κατά τας διατάξεις του Νόμ. 721/1948 αντικαθίστανται εις τας αυτάς ως άνω περιπτώσεις, δι’ αντιγράφου ΦΥ ΛΛΑΔΙΟΥ ΝΑ ΥΤΙΚΟΥ ενιαίου τύπου, διατηρουμένου του αυτού αριθμού απογραφής ως και του αυτού χαρακτηριστικού γράμματος της απογραφικής περιφερείας. 4.Τηρουμένων των ύπερθεν διατάξεων καθ’ όσον αφορά τα χαρακτηριστικά στοιχεία, επί τη συμπληρώσει φυλλαδίου ναυτικού οιουδήποτε τύπου, χορηγείται παρά της Υπηρεσίας Ναυτικών Μητρώων δεύτερον, τρίτον κ.ο.κ. ΦΥ ΛΛΑΔΙΟΝ ΝΑ ΥΤΙΚΟΥ ενιαίου τύπου, του συμπληρωθέντος φυλλαδίου κατατιθεμένου εις την Αρχήν. 5.Επί αντικαταστάσει βιβλιαρίου ή φυλλαδίου, κατά το παρόν άρθρον, ενεργούνται αι προβλεπόμεναι υπό των εδαφ. γ, δ και ε της παρ. 2 των άρθρ. 4 και 5 και υπό της παρ. 4 του άρθρ. 6 του παρόντος καταχωρίσεις. Μεταβατικαί διατάξεις Άρθρ.8.-Κατά παρέκκλισιν της διατάξεως του εδαφ. ε του άρθρ. 1 του παρόντος περί ανωτάτου ορίου ηλικίας απογραφομένων, επιτρέπεται μέχρι 31ης Δεκ. 1970 η απογραφή ως ναυτικών : α)Των μη υπερβάντων το 35ον έτος της ηλικίας των και β)των συμπληρωσάντων το 35ον έτος και μη υπερβάντων το 55ον έτος της ηλικίας των, εφ’ όσον κέκτηνται ή αποκτούν, μέχρι της ανωτέρω ημερομηνίας, ενός έτους θαλασσίαν υπηρεσίαν επί Ελληνικών ή υπό ξένας σημαίας εμπορικών πλοίων δι’ εκάστην πενταετίαν μετά την συμπλήρωσιν του 25ου έτους της ηλικίας των. Καταργούμεναι διατάξεις Άρθρ.9.-Από της ισχύος του παρόντος καταργούνται άπασαι οι αναφερόμεναι εις θέματα ρυθμιζόμενα δια του παρόντος διατάξεις του από 12 Μαΐου/17 Ιουν. 1950 Β. Δ/τος «περί τύπου και τρόπου εκδόσεως των βιβλιαρίων μαθητευομένων ναυτικών, φυλλαδίων ναυτικών και εργατών θαλάσσης και των αντιγράφων αυτών» (ΦΕΚ 135 Α) ως τούτο ετροποποιήθη υπό του υπ’ αριθ. 244 από 11 Απρ./1 Μαΐου 1963 Β.Δ/τος «περί αντικαταστάσεως των άρθρ. 1 και 7 του από 12 Μαΐου 1950 Β.Δ/τος «περί του τύπου και τρόπου εκδόσεως βιβλιαρίων μαθητευομένων ναυτικών κλπ.» (ΦΕΚ 53 Α΄). Εις τον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 428,06 Τεύχος 381-Σελ.24 19.Ε.β.19 Απογραφή Ναυτικών 62 